Milliy universitet hududida yangi o‘quv binosi quriladi

Bu yil O‘zbekiston Milliy universiteti hududida yangi o‘quv korpusi qurib bitkaziladi. U 850 o‘ringa ega bo‘lib, jurnalistika va falsafa fakulteti talabalariga mo‘ljallangan. Loyiha 4,9 milliard so‘m deb baholanmoqda. Bu haqda Uzbekistan Today xabar berdi.

 Foto © megauniversal.uz
Obyekt 2014-yil uchun Oliy o‘quv yurtlarini qurish, qayta qurish, kapital ta’mirlash va jihozlash manzilli dasturiga kiritilgan. U Moliya vazirligi qoshidagi Oliy ta’lim muassasalari moddiy-texnik bazasini rivojlantirish byudjetdan tashqari fondi hisobidan moliyalashtiriladi.
Ta’kidlash joiz, shu yil O‘zbekiston Milliy universiteti hududida kimyo va iqtisodiyot fakultetlari o‘quv binolarini qayta qurish ishlari ham rejalashtirilgan. Ushbu loyihalar 5,5 va 3,1 milliard so‘mga teng.